Source: https://www.minzp.sk/oblasti/ochrana-prirody-krajiny/spravne-konania/kraj-trencin/ou-trencin/ou-tn-oszp1-2014-00811-4-sd.html
Timestamp: 2019-08-18 18:39:12+00:00

Document:
OU-TN-OSZP1-2014/00811-4/SD
MŽP - Tematické oblasti - Ochrana prírody a krajiny - Informácie o začatých správnych konaniach - Kraj Trenčín - Okresný úrad Trenčín - OU-TN-OSZP1-2014/00811-4/SD
Oznamujeme Vám, že Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“), začal na základe žiadosti obce Červený Kameň (so sídlom: Obecný úrad č. 226, 018 56 Červený Kameň; list č. 170/2014 zo dňa 13. 3. 2014) dňa 14. 3. 2014 správne konanie ako vecne a miestne príslušný orgán štátnej správy ochrany prírody a krajiny podľa § 1 ods.1 písm. b) a § 4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov.
Predmetom žiadosti je vytvorenie náučného chodníka, ktorého okružná trasa je plánovaná z centra obce Červený Kameň okolo Červenokamenského bradla a vybudovanie mája na Červenokamenskom bradle. Trasa náučného chodníka sa nachádza v k. ú. Červený Kameň, okres Ilava a je plánovaná cez územie CHKO Biele Karpaty a územie európskeho významu SKUEV0376 Vršatské bradlá (zároveň súčasť ochranného pásma PR Červenokamenské bradlo), kde platí 2. a 3. stupeň ochrany v zmysle § 13 a § 14 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“). Lokalita stavania mája sa nachádza v k. ú. obce Červený Kameň, okres Ilava, na jednom z vrcholov Červenokamenského bradla, ktoré je súčasťou SKUEV0376 Vršatské bradlá a PR Červenokamenské bradlo, kde platí 5. stupeň ochrany v zmysle § 16 zákona o ochrane prírody a krajiny.
Žiadosť sa týka vydania súhlasu na vyznačenie náučného chodníka v zmysle § 13 ods. 2 písm. i) a § 14 ods. 2 písm. a) zákona o ochrane prírody a krajiny a vydanie súhlasu na umiestnenie krátkodobého prenosného zariadenia za hranicami zastavaného územia obce podľa § 16 ods. 2 písm. a) v znení § 13 ods. 2 písm. l) zákona o ochrane prírody a krajiny.
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja ako orgán ochrany prírody na základe ustanovení § 83 ods. 1 citovaného zákona, bude tiež rozhodovať o vydaní vyššie uvedeného súhlasu na umiestnenie krátkodobého prenosného zariadenia, o ktorom by inak rozhodoval Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia. Trasovanie NCH a lokalita umiestnenia mája sa nachádzajú v prílohe.
1. Mapa návrhu náučného chodníka a lokalizácie osadenia mája
1) Obec Červený Kameň, Obecný úrad č. 226, 018 56 Červený Kameň

References: § 1
 § 4
 § 13
 § 14
 § 16
 § 13
 § 14
 § 16
 § 13
 § 83